Author: Inštitút pre aproximáciu práva
Last saved by: agenda0
Company: agenda

Námestie slobody 1/29, 813 70 Bratislava 1Telefón: (02) 54430029, 54433016, Fax: (02) 54413909
ÚRAD VLÁDY SLOVENSKEJ REPUBLIKYSekciaInštitút pre aproximáciu práva

Na rokovanie vlády SR
27. február 2002
K materiálu č. 414/2002
K bodu č. 2.

     

S T A N O V I S K O

k návrhu skupiny poslancov NR SR na vydanie zákona, ktorým sa mení a dopĺňa zákon č. 195/1998 Z. z. o sociálnej pomoci v znení neskorších predpisov     

I
  Návrh zákona skupiny poslancov NR SR využívajúcich právo zákonodarnej iniciatívy podľa čl. 87 ods. 1 Ústavy SR, ktorým sa mení a dopĺňa zákon č. 195/1998 Z. z. o sociálnej pomoci v znení neskorších predpisov predkladá na rokovanie vlády SR minister práce, sociálnych vecí a rodiny SR.
                                                                             II
Účelom návrhu zákona je odstrániť niektoré prekážky pružného fungovania neštátnych subjektov poskytujúcich verejnoprospešné služby obyvateľstvu.
                                                              III
V práve  ES/EÚ  nie  je problematika návrhu zákona upravená. Problematika návrhu zákona je ponechaná na vnútroštátnu úpravu. 
                                                              IV
Všeobecná časť dôvodovej správy obsahuje doložku zlučiteľnosti podľa § 68, ods. 3 zákona NR SR č. 350/1996 Z. z. o rokovacom poriadku NR SR v znení neskorších predpisov. Doložka zlučiteľnosti obsahuje všetky formálne i obsahové náležitosti obligatórne požadované prílohou č. 1 k Uzneseniu NR SR č. 19/1997 Z. z. k návrhu legislatívnych pravidiel tvorby zákonov. Navrhujeme opraviť vyskytujúcu sa nesprávnosť v bode (1) doložky zlučiteľnosti.
K doložke zlučiteľnosti
V bode (1) doložky zlučiteľnosti navrhujeme opraviť navrhovateľa zákona, nakoľko z predloženého materiálu vyplýva, že ide o návrh skupiny poslancov NR SR. 
Sekcia Inštitút pre aproximáciu práva ÚV SR súhlasí s tvrdením predkladateľov, ktoré vyjadrili v bode (6) doložky zlučiteľnosti o bezpredmetnosti posudzovania súladu návrhu zákona s právom ES/EÚ vzhľadom na vnútroštátny charakter upravovanej problematiky.                                                                  

Bratislava | 22.02.2002
Vypracoval: | Mgr. Lenka Hmírová
Tel.: | 57295607

JUDr. Mária Krošlákovágenerálna riaditeľka